BSC-LT/ACAData huggingface dataset:
[ca] Conèixer els hàbits de consum dels residents relacionat amb l'ocupació dels edificis i el nucli familiar al qual pertanyen. Aquest estudi forma part d'un estudi central de la Universitat Autònoma de Barcelona amb la col·laboració de l'Ajuntament de Badia del Vallès, que estudia el metabolisme urbà de Badia del Vallès, signet el típic polígon d'hadbitages contruit als anys 70, i els escenaris potencials d'utilitzar les cobertes dels edificis per implementar agricultura, plaques solars o captació d'aigua de pluja en aquests edificis, amb l'objectiu de beneficiar al municipi ambientalment, socialment i econòmicament en la seva regeneració urbana. Hi ha una primera part de dades generals: sexe, edat, estat laboral, ingressos, tipus de nucli familiar i nombre de persones a la unitat familiar, i en quin tipus d'habitatge viuen. Una segona part d'hàbits de consum on es va preguntar les despeses en necessitats bàsiques, aigua, energia i cistella de la compra, i una tercera part centrada en el consum setmanal de diferents tipus de verdures. Es vol publicar aquestes dades en obert perquè puguin ser utilitzades per organismes públics, públic en general o investigadors interessats en hàbits de consum.

[en] Knowing the consumption patterns of the residents related to the occupation of the buildings and the family structure to which they belong. This study is part of central research of the Autonomous University of Barcelona with the collaboration of the city council of Badia del Vallès, which studies the urban metabolism of the municipality, being the typical housing estate built in the 70s, and the potential scenarios to use the roofs of buildings to implement agriculture, solar panels or rainwater harvesting in these buildings, to benefit to the municipality environmentally, socially and economically in its urban regeneration. There is the first part of general data: sex, age, employment status, income, type of family unit and number of people in the family unit, and what type of housing they live. The second part is about the consumption patterns, including the expenses in basic needs, water, energy and the shopping basket, and a third part focused on the weekly consumption of different types of vegetables. We want to publish this open-access data so that it can be used by public bodies, the general public or researchers interested in consumption patterns.
[ca] El projecte està dividit en dues parts, per una banda l'anàlisi de radiació en vaixells i per altra banda el disseny d'una antena en la banda d' HF. La primera part s'inicia amb un estudi de l'escenari marítim a nivell de comunicacions, vaixells i antenes i, a continuació, s'estudia el camp proper sobre les superfícies del vaixell per al posicionament d'antenes amb el màxim aïllament. La segona part tracta el disseny d'una antena en HF a 6 MHz partint d'una antena tipus ranura, de baix perfil. Per validar el seu funcionament es construeix i mesura un prototipus en la banda d'UHF (2 GHz).

[en] The project is divided on two parts, on the one hand the analysis of radiation on vessels and on the other the design of an HF-band antenna. The first part begins on a maritime communications study in terms of communications, vessels and antennas and, next, it is studied the near field on the surfaces of the vessel for the positioning of antennas with maximum insulation. The second part involves the design of an HF antenna in a 6 MHz from a low profile slot antenna. To validate its work it is built and measured an UHF-band (2 GHz) prototype.
[ca] El present treball de fi de grau consisteix a realitzar mesures experimentals en el memristor,amb l'objectiu de trobar unes característiques de soroll que produeixin la ressonància estocàstica en aquest dispositiu i al seu torn redueixi la seva variabilitat per a millorar el seu comportament. Això s'aconsegueix mitjançant l'estudi del fenomen de commutació resistiva en la mostra. S'explicarà el propòsit i la configuració de cadascun els diferents instruments que intervenen en aquesta recerca, es detallarà també el procediment de mesura i com s'han analitzat aquests resultats.

[en] The present work of end of degree consists in carrying out experimental measures in the Memristor, in order to find noise characteristics that produce stochastic resonance in this device and in turn reduce their variability to improve their behavior. This is achieved by the study of the resistive switching phenomenon in the sample. It will explain the purpose and the configuration of each one the different instruments that intervene in this investigation, the measurement procedure will also be detailed and how these results have been analyzed.
[ca] En aquest article es descriu una nova espècie del gènere Stagetus Wollaston, 1861, (Coleoptera, Ptinidae, Dorcatominae) de Tabernas, província d'Almeria. Els exemplars estudiats van ser recol·lectats per R. Macià en el decurs d'una de les seves darreres campanyes per a l'estudi de la biodiversitat dels lepidòpters peninsulars (octubre de 2011). Stagetus cobosi n. sp. està ben caracteritzada i es diferencia d'altres espècies del gènere per la forma del protòrax, pel puntejat de les estries i la superfície dels intervals i, en especial, per la forma del lòbul mig de l'edeagus, els lòbuls dels paràmers i l'estructura de les peces mitjanes, a més d'altres detalls de la morfologia externa com les antenes, l'últim artell dels palps maxil·lars, la pubescència, etc.

[en] A new species of the genus Stagetus Wollaston, 1861, (Coleoptera, Ptinidae, Dorcatominae) is described from Tabernas, in the province of Almería. The specimens were collected during a campaign set up in the area of Rambla de la Sierra by R. Macià, to study the biodiversity of Lepidoptera in 2011. Stagetus cobosi n. sp. is well characterized and differentiated from other species of the genus by the shape of the prothorax, by punctured elytral striae and the surface of the intervals, and especially by the shape of the middle lobe of the aedeagus, the lobes of the parameres and the structure of middle pieces, in addition to other details of the external morphology like antennae, last segment of the maxillary palps, and pubescence.
[ca] En l'última dècada s'han multiplicat els estudis sobre les transicions formatiu-laborals a conseqüència de les cicatrius generades per la desocupació i la precarietat entre els joves durant la crisi econòmica. En general s'ha adoptat un enfocament reduccionista per a estudiar les transicions centrat en analitzar-les com un procés lineal i homogeni extensible a tots els joves. Això es deu al fet que les fonts de dades disponibles no ens permeten aprofundir i arribar a altres llocs on potser estan transitant aquests joves. La proposta que aquí es presenta parteix d'una diagnosi descriptiva sobre l'estat de la transicions formatiu-laborals a Espanya per a, tot seguit, reflexionar sobre les limitacions que tenen aquests estudis i la necessitat de desenvolupar noves eines analítiques i explorar noves fonts de dades que ens permetin arribar a totes les transicions formatives-laborals que estan realitzant els joves. Això ens permetrà fer una millor diagnosi de la situació actual en la qual es troben els joves en les seves diferents biografies personals, familiars i culturals com a base per a proposar polítiques d'ocupació i formatives eficaces que puguin fer front al repte d'un mercat laboral cada vegada més complex capaç d'integrar a tots els joves sense exclusió.

[en] In the last decade, studies on formation-labor transitions have multiplied as a result of the scars generated by un-employment and precariousness among young people during the economic crisis. In general, a reductionist approach has been adopted to study transitions focused on analyzing them as a linear and homogeneous process that can be extended to all young people, as a common place. This is because the available data sources do not allow us to deepen and reach other biographies of young people. The proposal presented here is part of the descriptive diagnosis on the status of formation-labor transitions in Spain in order to reflect on the limitations of these studies and the need to develop new analytical tools and explore new sources of data that allow us to reach to all the formative-labor transitions that young people are making. This will allow us to make a better diagnosis of the current situation in which young people find themselves in their different personal, family and cultural biographies as a basis for proposing effective employment and training policies that can meet the challenge of an increasingly complex labor market able to integrate all young people without exclu-sion.
[ca] Aquest treball estudia la construcció de la imatge de l'alteritat a través de la desinformació a Internet. Per fer-ho, aplica una metodologia d'anàlisi de contingut a les 161 boles de caràcter racista, xenòfob o islamòfob desmentides el 2020 pels quatre mitjans espanyols de verificació d'informació acreditats per la International Fact-Checking Network: Maldita.es, Newtral, Efe Verifica i Verificat. Els resultats evidencien que els formats més emprats van ser la imatge i el vídeo, i que les desinformacions es van basar majoritàriament en la descontextualització i l'engany, sense identificar-ne la font. Els atributs més transmesos van associar l'alteritat a la recepció d'ajudes, la violència i la immigració irregular. Les imatges més utilitzades van ser les fotografies, que majoritàriament van representar les persones de manera no individualitzada; no obstant això, la desinformació no es va produir a través de la manipulació visual, sinó de la inserció de text. També va ser notable la difusió de suposades captures de pantalla, aprofitades per crear referents ficticis o descontextualitzar-ne uns altres que existien realment.

[en] This work studies the use of disinformation to construct an image of otherness through the internet. We applied a content analysis methodology to the 161 racist, xenophobic or Islamophobic fake news pieces that were discredited in 2020 by the four Spanish information verification media entities accredited by the International Fact-Checking Network: Maldita.es , Newtral , Efe Verifica and Verificat . The results show that the most commonly used formats were image and video, that disinformation was most often based on taking information out of context and deception, and that the source could not be identified. The most shared characteristics associated otherness with receiving aid, violence and illegal immigration. The most commonly used images were photographs, which mostly showed people in a general manner (not individually). Despite this, disinformation was not generated by manipulating images, but by inserting text over images. The use of supposed screenshots to create fictitious references or take truthful screenshots out of context was also notable.
[ca] En aquest article partim de constatar com, després de dues dècades d'experiències municipals de participació ciutadana, a Catalunya -com a molts altres llocs d'Europa- estan emergint noves pràctiques de consultes ciutadanes. Aquestes noves pràctiques, exercides a través del vot, s'inscriuen dins el marc de la democràcia directa i necessiten ser contextualitzades, conceptualitzades i analitzades. A les pàgines que segueixen s'inicia aquest camí a través de, en primer lloc, desplegar un marc teòric que ens permeti entendre amb major precisió la democràcia directa i, en segon lloc, una aproximació al què, al perquè i al com de les consultes ciutadanes locals.

[en] This article begins with an observation of how, after two decades of municipal experiences in citizen participation, Catalonia - like many places in Europe - is witnessing the emergence of new citizen consultation practices. These new practices, exercised through voting, fall within the framework of direct democracy and need to be contextualised, conceptualised and analysed. The following pages aim to serve as a pathway through which to first develop a theoretical framework that will enable a more accurate understanding of direct democracy, and second, an approach to the "what", "why" and "how" of local citizen consultations.
[ca] El present article pretén analitzar la lectura que van fer dues importants publicacions econòmiques catalanes dels esdeveniments europeus entre 1914 i 1919. L'intent és acostar-se a la visió que sectors importants de la classe dirigent del país -que, alhora, produïen i eren receptores d'aquestes publicacions- van tenir del canvi d'època representat per la Gran Guerra. Per això, i més enllà del debat general que va recórrer també Catalunya al voltant de les dues aliances en lluita, l'objecte principal serà la capacitat de comprensió dels canvis socials, econòmics, polítics i culturals produïts per la confrontació militar més devastadora que el món va conèixer fins a aquell moment, tant a nivell internacional com a nivell intern. Aquesta contribució se centrarà especialment en la manera com aquestes revistes van recollir i van analitzar el debat sobre els tractats de pau i la reestructuració monetària, tot considerant aquest últim aspecte com un indicador important de la capacitat d'anàlisi i interiorització dels canvis esdevinguts en termes de relacions de força en l'escenari internacional i més en general en les relacions entre capital i treball.

[en] This article aims to analyze how ​​two important catalan economic magazines read the events between 1914 and 1919. The core issue is to approach the vision that important sectors of the country's ruling class -both producing and receiving such publications- had about the epocale change represented by the Great War. Therefore, beyond the general debate around the two alliances fighting, the main focus will be catching the ability to understand social, economic, political and cultural change produced by the most devastating military conflict until then. This contribution will analize especially how these magazines collected and analyzed the debate about peace treaties and currency restructuring, considering this last element as an important indicator of the ability to analyze and internalize the changes in terms of power relations in international stage and more generally in the relations between capital and work.
[ca] L'impacte d'uns Jocs Olímpics en una seu és un tema de debat constant, i fins i tot de controvèrsia. Celebrar uns Jocs Olímpics suposa un compromís llarg i costós per a una ciutat que desitja organitzar aquest festival esportiu de primera categoria. L'impacte es prolonga durant quatre períodes diferents: la designació del dret a organitzar els Jocs, el període de preparació de set anys, la celebració dels Jocs pròpiament dita i el període posterior als Jocs.

[en] The impact of an Olympic Games on a host city is a matter of continuing debate and even controversy. Staging an Olympic Games represents a long and expensive commitment of a city to this peak sporting festival. The impact can be divided into four separate periods: the winning of the right to host the Games; the seven year preparation period; the staging the Games themselves and the post-Games period.
[ca] Actualment la tecnologia forma part de la vida de la gran majoria de persones, pel que moltes d'aquestes disposen de telèfons intel·ligents, tablets o ordinadors. L'empresa Pantallas Móvil ofereix un servei de reparació en cas que aquests dispositius s'espatllin, però fins ara no oferia cap tipus de seguiment online de la reparació. Per això, en aquest projecte s'ha realitzat un portal en el qual aquesta empresa disposa d'un back office on té tota la informació dels seus clients. Per tant, els clients que portin un dispositiu a reparar a aquesta empresa, podran seguir l'estat de la reparació online. A més, aquest portal ha estat realitzat perquè fos multi plataforma, és a dir adaptable a qualsevol dispositiu. Aquest portal, ajuda a l'empresa a portar una millor gestió de les reparacions, i alhora al client de disposar del seguiment de la reparació, amb l'objectiu de reparar aquests dispositius que tanta falta fan en l'actualitat.

[en] Nowadays technology is part of the lives of most people, that's why most of them have smartphones, tablets or computers. The company "Pantallas Móvil" offers a repair service in case of these devices are damaged, but currently they do not offer any kind of online monitoring repair. Therefore, in this project is has made a web portal where the company has a back office where have all the information of his customers. So, all of customers who bring a device to repair at this company, can will follow the state of repair online. In addition, this web portal has been made for it to be multiplatform, adaptable to any device. This portal helps the company bring better management of repairs, while customers have a monitoring repair, in order to repair these devices that much needed today.
[ca] L'article indaga sobre una possible limitació generalitzada en els diagnòstics dels problemes referits a l'envelliment i la sostenibilitat de la seguretat social, relacionada amb l'abordatge i les eines metodològiques utilitzades per ponderar les conseqüències econòmiques de l'envelliment, i particularment el seu impacte sobre el finançament de la previsió social. Es busca establir la inadequació metodològica que suposa avaluar les conseqüències materials de l'envelliment abstraient-ho de variables econòmiques amb les quals interactua, i amb les quals hauria de ser observat conjuntament, atès que els nivells d'activitat econòmica, d'ocupació i de productivitat no són variables plenament independents dels processos demogràfics pels quals aquest es produeix. A la primera part, el problema s'aborda mitjançant una anàlisi teòrica, centrada en les limitacions de les principals eines vigents per avaluar les conseqüències econòmiques de l'envelliment, i s'estableixen algunes condicions indispensables que hauria de complir una metodologia adequada. A continuació, a la segona part, es desenvolupa una proposta metodològica alternativa per estudiar la sostenibilitat de l'envelliment i la previsió social mitjançant tres indicadors nous, consistents amb l'anàlisi prèviament desenvolupada. El document contribueix a replantejar l'abordatge sobre els desafiaments de la previsió social i dels reptes de l'envelliment per a aquesta i, com a conseqüència, l'orientació de la cerca de solucions a la viabilitat de la previsió social en comunitats amb diferents contextos laborals i productius. Ofereix, a més, noves eines metodològiques per instrumentar aquest abordatge empíricament.

[en] This paper examines a possible limitation of diagnoses on the problems of ageing and the sustainability of social security linked to the approach and the methodological tools used to analyze the economic consequences of ageing, and particularly its impact on financing social security. It seeks to show the methodological inadequacy of assessing the material consequences of ageing by abstracting the economic variables with which it interacts, and which should be jointly observed, since the level of economic activity, employment and productivity are not fully independent variables of the demographic processes by which ageing occurs. In the first part, the problem is approached through a theoretical analysis focusing on the limitations of the main tools currently used to assess the economic consequences of ageing, and some prerequisites that an appropriate methodology should fulfill are established. In the second part, an alternative methodology is developed to study the sustainability of ageing and social welfare through three new indicators, consistent with the previous analysis. The paper contributes to rethinking the approach to the challenges of social security and ageing, and hence the search for solutions to the viability of social welfare in communities with different labour and productive contexts. In addition, it provides new methodological tools to empirically implement this approach.
[ca] Aquest article aborda la recollida de ferralla i altres activitats econòmiques informals realitzades pels gitanos romanesos a València amb un triple objectiu. Un, analitzar la recollida de ferralla com a activitat econòmica informal de reciclatge i les estratègies i els recursos utilitzats. Dos, captar les implicacions de la recollida de ferralla i de la seva valoració social en la situació del col·lectiu. Tres, conèixer els principals factors que estableixen diferències entre la situació a València i altres ciutats europees occidentals i algunes poblacions del sud global amb experiències més positives per als recicladors informals. Basada en una metodologia qualitativa, amb treball de camp realitzat entre el setembre de 2015 i el setembre de 2018, la nostra anàlisi de la recollida de ferralla i les seves diferents tasques, realitzades activant una diversitat d'estratègies, relacions i xarxes socials, permet caracteritzar la recollida de ferralla com a economia informal del reciclatge, amb clars elements de la concepció llatinoamericana d'economia popular. No obstant això, a València i altres ciutats de l'Europa Occidental no té la consideració comunitària de treball, està estigmatitzada i tendeix a reforçar l'exclusió social que pateix el grup, una situació que contrasta amb altres realitats més positives en algunes ciutats del sud. Si bé la recollida de ferralla és una activitat global, les seves implicacions són diferents segons el marc social, el grau de formalització econòmica, la presència de l'Estat i el grau d'organització i arrelament social dels recicladors informals.

[en] This article considers informal waste picking and other informal economic activities carried out by Romanian Roma in Valencia. It has three objectives: to analyse informal waste picking as an informal recycling economy and the strategies and resources used to do it; to grasp the implications of informal waste picking and its social valuation in the situation of the collective; and to understand the main factors that differentiate the situation in Valencia and other western European cities with some cities in the global South which represent more positive experiences for informal waste pickers. Based on a qualitative methodology, with fieldwork carried out between September 2015 and September 2018, our analysis of informal waste picking and its different tasks, carried out through a range of strategies, relationships and social networks, allows us to characterize informal waste picking as an informal economy of recycling, with clear elements of the Latin American concept of the popular economy. However, in Valencia and other Western European cities it does not have the social consideration of work, is stigmatised, and tends to reinforce the social exclusion suffered by the group. This situation contrasts with more positive situations in some cities in the South. While informal waste picking is a global activity, its implications differ, depending on the social framework, the degree of economic formalisation, the presence of the state, and the degree of organization and social embeddedness of informal waste pickers.